** **MADONAS NOVADA PAŠVALDĪBA**

 Reģistrācijas numurs 90000054572

 Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 30. septembrī Nr. 212**

(protokols Nr. 9, 50. p.)

**Par saistošo noteikumu Nr. 7 “****Par nekustamā īpašuma nodokļa atvieglojumiem un nodokļa piemērošanu Madonas novada pašvaldībā” izdošanu**

Šobrīd jaunizveidotās Madonas novada pašvaldības (turpmāk – Pašvaldība) administratīvajā teritorijā ir spēkā Madonas novada pašvaldības 2023. gada 26. oktobra saistošie noteikumi Nr. 16 “Par nekustamā īpašuma nodokļa atvieglojumu un atbrīvojuma no aplikšanas ar nodokli noteikšanu Madonas novada pašvaldībā” , Madonas novada pašvaldības Saistošie noteikumi Nr. 21 "Grozījumi Madonas novada pašvaldības 2023. gada 26. oktobra saistošajos noteikumos Nr. 16 "Par nekustamā īpašuma nodokļa atvieglojumu un atbrīvojuma no aplikšanas ar nodokli noteikšanu Madonas novada pašvaldībā”, Madonas novada pašvaldības saistošie noteikumi Nr. 12 “Par nekustamā īpašuma nodokļa paziņojumu piespiedu izpildes termiņa noteikšanu Madonas novadā” un Varakļānu novada pašvaldības 2018. gada 27. septembra saistošie noteikumi Nr. 5 “Par nekustamā īpašuma nodokļa atvieglojumiem un nodokļa piemērošanu Varakļānu novadā”.

Administratīvo teritoriju un apdzīvoto vietu likuma Pārejas noteikumu 33.8 punkts nosaka, ka 2025. gada pašvaldību vēlēšanās ievēlētā Madonas novada dome izvērtē novadu veidojošo bijušo pašvaldību pieņemtos saistošos noteikumus un pieņem jaunus novada saistošos noteikumus. Līdz novada saistošo noteikumu spēkā stāšanās dienai, bet ne ilgāk kā līdz 2025. gada 31. decembrim ir spēkā novadu veidojošo bijušo pašvaldību saistošie noteikumi. Līdz ar to ir nepieciešams izstrādāt un pieņemt jaunus saistošos noteikumus, kas nosaka nekustamā īpašuma nodokļa atvieglojumus un to piemērošanas kārtību Madonas novada pašvaldībā.

Pašvaldību likuma 46.panta trešajā daļā paredzēts, ka saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām.

Madonas novada pašvaldības 2025. gada 4. jūlija saistošo noteikumu Nr. 1 “Madonas novada pašvaldības nolikums” 75. punktā un 76. punkta paredzēts, ka saistošo noteikumu projekts un tam pievienotais paskaidrojuma raksts tiek izskatīts Domes komitejā pēc piekritības. Domes komiteja pieņem atzinumu par saistošo noteikumu projekta publicēšanu pašvaldības oficiālajā tīmekļvietnē sabiedrības viedokļa noskaidrošanai, norādot kārtību, kādā personas var iesniegt savu viedokli un paredzot termiņu viedokļa iesniegšanai, kas nav mazāks par 2 (divām) nedēļām. Pēc viedokļu apkopošanas un atspoguļošanas paskaidrojuma rakstā attiecīgie Pašvaldības saistošie noteikumi tiek virzīti izskatīšanai attiecīgās Domes komitejas sēdē.

2025. gada 16. jūlijā Domes attīstības komitejas sēdē tika pieņemts lēmums atbalstīt Saistošo noteikumu projektu un publicēt saistošo noteikumu projektu pašvaldības oficiālajā tīmekļvietnē sabiedrības viedokļa noskaidrošanai. Saistošo noteikumu projekts un tam pievienotais paskaidrojuma raksts tika nodots sabiedrības viedokļa noskaidrošanai no 2025. gada 18. jūlija līdz 2025. gada 1. augustam. Ierosinājumi vai iebildumi šajā termiņā netika saņemti.

Atbilstoši likuma “Par nekustamā īpašuma nodokli” 5. panta ceturtajai daļai atvieglojumus atsevišķām nekustamā īpašuma nodokļa maksātāju kategorijām pašvaldības var noteikt 90, 70, 50 vai 25 procentu apmērā no nekustamā īpašuma nodokļa summas. To nodokļa maksātāju kategorijām, kuri ir saimnieciskās darbības veicēji, pašvaldības var piešķirt nodokļa atvieglojumus kā de minimis atbalstu. Saistošo noteikumu projekts paredz atbalstu uzņēmējdarbības veicējiem. Komercdarbības atbalsta kontroles likuma (turpmāk – KAKL) 10. panta pirmā daļa noteic, ka atbilstoši šā likuma [9. panta](https://likumi.lv/ta/id/267199#p9) pirmās daļas 1. punktam ikvienu plānoto atbalsta programmu vai ad-hoc atbalsta projektu, kā arī ikvienu plānoto grozījumu esošajās atbalsta programmās vai ad-hoc atbalsta projektos, pirms uzsākta to īstenošana, atbalsta sniedzējs iesniedz sākotnējai izvērtēšanai Finanšu ministrijai, izņemot formālus vai administratīvus grozījumus, kas nevar ietekmēt novērtējumu attiecībā uz komercdarbības atbalsta pasākuma saderību ar Eiropas Savienības iekšējo tirgu. Pašvaldības, izdodot saistošos noteikumus nekustamā īpašuma nodokļa atvieglojumu jomā, paredz nodokļa atvieglojumus komercdarbības veicējiem *de minimis* atbalsta veidā saskaņā ar kādu no KAKL minētajām Eiropas Komisijas regulām. Ņemot vērā, ka KAKL noteic Finanšu ministrijas kompetenci komercdarbības atbalsta uzraudzībā, tostarp noteic, ka Finanšu ministrija par ikvienu plānoto atbalsta programmu vai *ad-hoc* atbalsta projektu sniedz to sākotnējo izvērtējumu, pašvaldību saistošo noteikumu projekts par nekustamā īpašuma nodokļa atvieglojumiem *de minimis* atbalsta veidā ir nosūtāms Finanšu ministrijai sākotnējai izvērtēšanai.

 2025. gada 15. augusta finanšu komitejas sēdē tika nolemts atbalstīt Saistošo noteikumu“Par nekustamā īpašuma nodokļa atvieglojumiem un nodokļa piemērošanu Madonas novada pašvaldībā” projektu un nosūtīt saistošo noteikumu projektu un to paskaidrojuma rakstu sākotnējai izvērtēšanai Finanšu ministrijai.

 2025. gada 5. septembrī Finanšu ministrija ir devusi atzinumu, ka neiebilst pret Madonas novada pašvaldības saistošo noteikumu “Par nekustamā īpašuma nodokļa atvieglojumiem un nodokļa piemērošanu Madonas novada pašvaldībā” apstiprināšanu.

Pašvaldību likuma 10. panta pirmās daļas 1.daļā noteikts, ka tikai domes kompetencē ir izdot saistošos noteikumus.

Pašvaldību likuma 47. panta otrajā daļā noteikts, ka dome triju darbdienu laikā pēc parakstīšanas rakstveidā nosūta atzinuma sniegšanai Viedās administrācijas un reģionālās attīstības ministrijai [..] saistošos noteikumus [..] “Par nekustamā īpašuma nodokļa atvieglojumiem un nodokļa piemērošanu Madonas novada pašvaldībā” un to paskaidrojuma rakstu [..].

Pašvaldību likuma 47. panta ceturtajā daļā noteikts ka, ja Viedās administrācijas un reģionālās attīstības ministrijas atzinumā nav izteikti iebildumi pret saistošo noteikumu tiesiskumu, pašvaldība triju darbdienu laikā pēc atzinuma saņemšanas nosūta saistošos noteikumus un to paskaidrojuma rakstu izsludināšanai oficiālajā izdevumā “Latvijas Vēstnesis”. Šāda kārtība piemērojama arī gadījumā, kad pašvaldībai likumā noteiktajā termiņā atzinums nav nosūtīts.

Noklausījusies sniegto informāciju, pamatojies uz Pašvaldību likuma 10. panta pirmās daļas 1. punktu, 44. panta pirmo daļu, 47. panta otro un ceturto daļu, ņemot vērā Finanšu ministrijas 05.09.2025. atzinumu Nr. 7-4/18/2635 “Par pašvaldības saistošo noteikumu projekta izvērtēšanu”*,* ņemot vērā 23.09.2025. Finanšu komitejas atzinumu, **atklāti balsojot: PAR – 17** (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gatis Teilis, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa, Zigfrīds Gora), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Izdot Madonas novada pašvaldības saistošos noteikumus Nr. 7 “Par nekustamā īpašuma nodokļa atvieglojumiem un nodokļa piemērošanu Madonas novada pašvaldībā”.
2. Uzdot Lietvedības nodaļai saistošos noteikumus un to paskaidrojuma rakstu triju darba dienu laikā pēc to parakstīšanas rakstveidā un elektroniskā veidā nosūtīt atzinuma sniegšanai Viedās administrācijas un reģionālās attīstības ministrijai, pievienojot arī Finanšu ministrijas 05.09.2025. atzinumu Nr. 7-4/18/2635 “Par pašvaldības saistošo noteikumu projekta izvērtēšanu”.
3. Ja Viedās administrācijas un reģionālās attīstības ministrijas atzinumā nav izteikti iebildumi par pieņemto saistošo noteikumu tiesiskumu vai pašvaldībai likumā noteiktajā termiņā atzinums nav nosūtīts, uzdot Lietvedības nodaļai triju darbdienu laikā pēc atzinuma saņemšanas saistošos noteikumus elektroniskā veidā nosūtīt Latvijas Republikas oficiālajam izdevumam “Latvijas Vēstnesis” un Madonas novada Attīstības nodaļai publicēšanai pašvaldības tīmekļvietnē [www.madona.lv](http://www.madona.lv).
4. Kontroli par lēmuma izpildi uzdot veikt Madonas novada pašvaldības izpilddirektoram.

*Pielikumā: Saistošie noteikumi Nr. 7 “Par nekustamā īpašuma nodokļa atvieglojumiem un nodokļa piemērošanu Madonas novada pašvaldībā” un paskaidrojuma raksts.*

 Domes priekšsēdētājs A. Lungevičs

*Vilšķērste 29473326*